Fl-aħħar xhur Malta għaddiet minn avvenimenti mhux daqstant sbieħ u l-ħidma tal-Konsli Onorarji għandha tkun biex Malta tirbaħ lura r-rispett, id-dehen u l-ġieħ li jixirqilha. Dan kien id-diskors tal-President tar-Repubblika George Vella fl-okkażjoni tal-iskambju tal-awguri tas-sena l-ġdida lill-Konsli Onorarji fil-Palazz ta' San Anton. Il-President qal li dak li ġara fl-aħħar xhur heżżeż lill-istituzzjonijiet u ħasad lis-soċjetà kollha. Kompla li huwa parti mill-irwol tal-Konsli Onorarji li jkunu parti minn ħolqa importanti sabiex iwasslu messaġġ ta' rieda tajba fil-pajjiżi li jirrapreżentaw u jużaw il-mezzi tagħhom biex juru li Malta qed taħdem sabiex l-istituzzjonijiet regolatorji jissaħħu u tkompli toffri ambjent fejn jitkattar l-investiment u n-negozju. #td_uid_3_5ee4e570b83da .td-doubleSlider-2 .td-item1{background:url(https://cdn.newsbook.com.mt/wp-content/uploads/2020/01/16212126/President-Konsli-onoraji5-80x60.jpg) 0 0 no-repeat}#td_uid_3_5ee4e570b83da .td-doubleSlider-2 .td-item2{background:url(https://cdn.newsbook.com.mt/wp-content/uploads/2020/01/16212124/President-Konsli-onoraji2-80x60.jpg) 0 0 no-repeat}#td_uid_3_5ee4e570b83da .td-doubleSlider-2 .td-item3{background:url(https://cdn.newsbook.com.mt/wp-content/uploads/2020/01/16212120/President-Konsli-onoraji-4-80x60.jpg) 0 0 no-repeat}#td_uid_3_5ee4e570b83da .td-doubleSlider-2 .td-item4{background:url(https://cdn.newsbook.com.mt/wp-content/uploads/2020/01/16212116/President-Konsli-onoraji-3-80x60.jpg) 0 0 no-repeat}#td_uid_3_5ee4e570b83da .td-doubleSlider-2 .td-item5{background:url(https://cdn.newsbook.com.mt/wp-content/uploads/2020/01/16212114/President-Konsli-onoraji-1-80x60.jpg) 0 0 no-repeat} 1 minn 5 "L-għaqda nazzjonali hi l-akbar arma tal-poplu Malti" Il-President spjega li l-għaqda nazzjonali hija l-akbar arma li l-poplu Malti għandu sabiex jiġu indirizzati ċ-ċirkostanzi li għaddejja minnhom Malta. Żied li issa li ġie elett Prim Ministru l-ġdid kulħadd għandu l-obbligu li jaħdem biex isem Malta jitnaddaf. Il-President qal li minkejja ċ-ċokon tagħha Malta għandha ħafna x'toffri. Dr Vella qal li min-naħa tiegħu bħala President ħadem fil-parametri li tippermettilu l-kostituzzjoni sabiex jiġu indirizzati ċ-ċirkostanzi li Malta għaddejja minnhom. "Intom parti minn katina li ssaħħaħ il-ġid tas-soċjetà" Il-President Vella qal s-sitwazzjoni fir-reġjun mhijiex pożittiva. Huwa kien qed jirreferi għat-tensjoni fil-Libja, il-kuflitt fis-Sirja, l-istat umanitarju tal-Yemen u l-eskalazzjoni bejn l-Iran u l-Istati Uniti tal-Amerika. Huwa ħeġġeġ lill-Konsli Onorarji biex ikunu parti minn katina li ssaħħaħ il-ġid tas-soċjetà u ttejjeb r-relazzjonijiet bejn il-pajjiżi. .td_uid_5_5ee4e570bd00e_rand.td-a-rec-img{text-align:left}.td_uid_5_5ee4e570bd00e_rand.td-a-rec-img img{margin:0 auto 0 0}